Geldapės ežeras
Geldapės ežeras (lenk. Jezioro Gołdap) arba Raudonasis ežeras (rus. Красное озеро) – ežeras Rusijoje (Kaliningrado sritis, Nesterovo rajonas) ir Lenkijoje (Varmijos Mozūrų vaivadija). Telkšo Romintos girioje, netoli Geldapės miesto, 150 m aukštyje virš jūros lygio. Didesnioji ežero dalis priklauso Lenkijai. Forma pratisa, driekiasi šiaurės vakarų – pietryčių kryptimi. Ilgis 2,93 km, plotis 0,88 km. Įteka Jaros upė, išteka Geldapės upė (Angrapės intakas).